OpenLLM-France/wikimedia huggingface dataset:
# Roy Sentjens

Roy Sentjens (Neerpelt, 15 de desembre de 1980) va ser un ciclista belga, professional de 2002 a 2013. De pare holandès i mare belga, va optar per aquesta nacionalitat a parir del 2005.
Al setembre de 2010, durant la disputa de la Volta a Espanya, es va anunciar que havia donat positiu per EPO durant el mes anterior. Va ser suspès durant dos anys i el ciclista va reconèixer haver-se dopat. Malgrat això, un cop passada la suspensió va tornar a competir encara que va ser només durant un any i mig.
El seu cosins Jelle i Dennis Vanendert s'han dedicat al ciclisme.

## Palmarès

* 2001
** 1r al Tour de Flandes sub-23
** 1r al Gran Premi d'Affligem
** 1r a la província d'Anvers i vencedor d'una etapa
** Vencedor d'una etapa de la Fletxa del sud
* 2003
** 1r a la Kuurne-Brussel·les-Kuurne
* 2004
** 1r a la Noord Nederland Tour (ex aequo amb 21 ciclistes)
* 2006
** 1r al Gran Premi Gerrie Knetemann
* 2007
** 1r a la Druivenkoers Overijse
* 2008
** 1r al Gran Premi de la vila de Zottegem

### Resultats al Giro d'Itàlia

* 2005. 135è de la classificació general

### Resultats a la Volta a Espanya

* 2007. 79è de la classificació general
* 2008. 33è de la classificació general
* 2010. Exclòs (10a etapa)

## Referències

* ↑ «Sentjens goes Belgian». cyclingnews.com, 04-01-2005 [Consulta: 24 març 2016].
* ↑ Garai, Josu «Sentjens deja la Vuelta por dar positivo por EPO». marca.es, 08-09-2010 [Consulta: 24 març 2016].
* ↑ «El ciclista Sentjens reconoce haberse dopado y anuncia su retirada». eluniversal.com, 11-09-2010 [Consulta: 24 març 2016].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Unión Deportiva Granadilla Tenerife

La Unión Deportiva Granadilla Tenerife Sur, també conegut com a UDG Tenerife i Tenerife Egatesa, és un club femení de futbol és un club de Granadilla de Abona. Al 2015, dos anys després de la seva fundació, es va convertir en el primer equip canari en ascendir a la Primera Divisió Femenina, i en el seu debut van ser setenes a la taula. Durant els següents anys s'han consolidat com un dels equips de la zona alta de la classificació.

## Plantilla 2016-17

| Porteres | Defenses | Centrecampistes | Davanteres |
| Noelia Gil Noelia Ramos 0 0 0 0 0 0 | Laura Dáiz María Estella Cindy García Patri Gavira Eva Llamas Natalia Ramos Jackie Simpson 0 | Marilén Delgado Silvia Doblado Ayano Dozono Virgy García Pisco Peña Desi Santos Lucía Toledo Sara Tui | Ana González Paloma Lázaro Mar Rubio Luana Spindler 0 0 0 0 |

## Trajectòria

| Temporada | Div. | Pos. | Copa de la Reina |
| 2013–14 | 2ª | 1a | |
| 2014–15 | 2ª | 2a | |
| 2015–16 | 1ª | 7a | Quarts de final |
| 2016–17 | 1ª | 6a | Semifinals |
| 2017–18 | 1ª | 4a | Semifinals |
| 2018–19 | 1ª | 4a | 1/16 final |
| 2019–20 | 1ª | 9a | 1/16 final |
| 2020–21 | 1ª | 6a | Quarts de final |

## Dades del club

* Temporades a Primera Divisió : 6
** Millor posició: 4º (2017/18) (2018/19)
** Pitjor posició: 9º (2019/20)
* Temporades a Segona Divisió: 2
** Millor posició: 1º (2013/14) (2014/15)
** Pitjor posició: -
* Participacions a Copa de la Reina: 6 (2016) (2017) (2018) (2019) (2020) (2021)
* Participacions internacionals: -
* Promocions a Primera Divisin: 2 (2013/14) (2014/15)

## Referències

* ↑ «El Vestuario». Arxivat de l'original el 2016-10-11. [Consulta: 11 octubre 2016].
* ↑ Soccerway
# Manuel Pérez Álvarez

Manuel Pérez Álvarez (Sober, Terra de Lemos, 3 de desembre de 1946) és un polític gallec, alcalde de Vigo, senador i diputat al Parlament Europeu.

## Biografia

Es llicencià en dret a la Universitat de Santiago de Compostel·la i el 1974 ingressà al cos d'Inspectors de Treball i de la Seguretat Social, on s'ha especialitzat en organització i mètodes del treball. Ha estat Professor del Seminari d'Estudis Socials, president de la Comissió Territorial de Fons de Promoció d'Ocupació del Sector Naval i de les Comissions Negociadores de Convenis Col·lectius Sectorials i d'empreses.
Afiliat al Partit Popular, fou escollit regidor de l'ajuntament de Vigo el 1987 i diputat a les eleccions al Parlament de Galícia de 1989 i 1993. El 1990-1991 fou Conseller de Treball i Serveis Socials de la Xunta de Galícia. Fou escollit senador per la província de Pontevedra a les eleccions generals espanyoles de 1996, però renuncià el 13 de febrer de 1998. Durant el seu mandat legislatiu fou vocal de la Comissió de Treball i Seguretat Social i membre de la ponència per a informar de la proposició de Llei de Societats Anònimes Laborals
El 1995 fou escollit alcalde de Vigo per majoria absoluta, càrrec que ocupà fins a 1999. Alhora, fou president de la Fundació Provigo i membre del Comitè Executiu de la Federació Espanyola de Municipis i Províncies (FEMP).
No es presentà a la reelecció a les eleccions municipals per diferències amb la direcció del partit. Fou elegit diputat a les eleccions al Parlament Europeu de 1999. De 1999 a 2004 fou membre de la Delegació del Parlament Europeu per a les Relacions amb el Canadà.

## Notes

* ↑ Composició del grup Popular després de les eleccions de 1993

## Enllaços externs

* Fitxa del Senat
* Fitxa del Parlament Europeu
* Pérez Álvarez, Manuel Arxivat 2013-07-01 at Archive.is a Enciclopedia Galega Universal.
* Notícies sobre Manuel Pérez Álvarez a El País
# Tolos

Un tolos, (del grec antic θόλος, significant "cúpula"), en llatí tholus (pl. tholi), és un tipus d'edifici que fou àmpliament utilitzat en el món clàssic. És una estructura rodona, normalment construïda sobre un parell de graons (un pòdium), amb un cercle de columnes que suporten un sostre en forma de cúpula. Difereix d'un monopteros (en grec antic ὁ μονόπτερος del μόνος, "només", "sol", i τὸ πτερόν, "ala"), una columnata circular que dona suport a un sostre però sense cap paret, que fa que no tingui una cel·la.
Cal no confondre'l amb les tombes tolos (o "tombes de volta o de rusc") de l'Edat del Bronze tardà a Grècia.

## Antiga Grècia

A Grècia, el tolos és un temple circular de disseny 'perípter' grec completament cenyit per una columnata. Un famós tolos pot ser vist a Delfos, el Tolos de Delfos. Ha estat datat entre el 370 i 360 aC. No està clara quina era la seva funció.
El Philippeion a l'Altis d'Olímpia era un memorial circular jònic de pedra calcària i marbre, un tolos, que va contenir estàtues criselefantines (vori i or) de la família de Felip II de Macedònia: el propi Felip, Alexandre el Gran, Olímpia, Amintes III i Eurídice I.
* El Tolos de Delfos (370-360 aC)
* Temple d'Atena Pronaia de Delfos amb tolos
* Secció del tolos d'Epidaure (Grècia)
* Restes del Tolos d'Atenes
* El Philippeion a Olímpia

## Antiga Roma

En ciutats romanes sovint se n'hi podien trobar al centre del macèl·lum (mercat), on podien haver estat el lloc de venda del peix. S'han suggerit altres usos per al tolos central, com el lloc on es tenien els pesos i mesures oficials de referència o com a santuaris dels déus del mercat. Alguns macella tenien una font d'aigua o una instal·lació hídrica en el centre del seu pati en comptes d'una estructura de tolos.
* Temple d'Hèrcules Víctor, en el Forum Boarium a Roma
* El macèl·lum a Pozzuoli. Al centre s'hi pot veure un tolos.

## Neoclassicisme

La part superior del Capitoli dels Estats Units és un tolos. Alberga l'enllumenat al capdamunt de la cúpula i serveix de base a l'Estàtua de la Llibertat. El Panteó de París també està coronat per un tolos.
* Tolos del Capitoli dels Estats Units
* Tolos del Capitoli dels Estats Units
* Panteó de París
* Panteó de París

## Referències

* ↑ «Tolos». Termcat. [Consulta: 2 març 2020].
* ↑ [en.wiktionary.org/wiki/tholos]
* ↑ Curl, James Stevens (2006). Oxford Dictionary of Architecture and Landscape Architecture, 2nd ed., OUP, Oxford i Nova York, p. 500. ISBN 978-0-19-860678-9
* ↑ Dyson, Stephen L. Rome: A Living Portrait of an Ancient City. JHU Press, 1 agost 2010, p. 252. ISBN 9781421401010.
* ↑ Holleran, Claire. Shopping in Ancient Rome: The Retail Trade in the Late Republic and the Principate. Oxford University Press, 26 abril 2012, p. 161. ISBN 019969821X.
* ↑ Adomenas, Mantas. Qu'est-ce que la philosophie présocratique ?: What is presocratic philosophy ? (en francès). Presses Univ. Septentrion, 2002, p. 348. ISBN 9782859397401.
# Butana

Butana —àrab: البطانة, al-Baṭāna— és el nom d'una regió del Sudan situada entre Khartum i Abu Hamed, a l'est del Nil. Al seu centre hi hagué Mèroe, i per això també se l'anomena Illa de Mèroe. És una regió plana i àrida, amb algunes ciutats, com Shendi, Ad-Damir (capital de província) i Atbara, sempre a la vora del riu.

## Referències

* ↑ Darosa, A. E. M. «A field survey of some camel (Camelus dromedarius) production traits and constraints in Butana area, Sudan». Sudan University of Science and Technology. [Consulta: 10 agost 2012].
* ↑ Stephenson, David; Shemang, E.M.; Chaoka, T.R.. Water Resources of Arid Areas: Proceedings of the International Conference on Water Resources of Arid and Semi-Arid Regions of Africa, Garborone, Botswana, 3-6 August 2004. Taylor & Francis, 15 August 2004, p. 315–. ISBN 978-0-415-35913-9 [Consulta: 9 agost 2012].
# Félix Sanz Roldán

Félix Sanz Roldán (Uclés, 20 de gener de 1945) és un militar espanyol, director del Centre Nacional d'Intel·ligència (CNI) del 2009 al 2019. Fou el Cap de l'Estat Major de la Defensa (JEMAD) de les Forces Armades d'Espanya entre 2004 i 2008.
Sanz nasqué el 20 de gener de 1945 a la localitat d'Uclés, situada a la província de Conca, Espanya. Ingressà a l'Acadèmia General Militar, a la XXI Promoció, el juliol de 1962, sent promogut a Tinent d'Artilleria el juliol de 1966, amb la CCLIV Promoció de l'Arma. L'any 2004 fou nomenat Cap de l'Estat Major de la Defensa.
El 2 de juliol de 2009 fou escollit director del Centre Nacional d'Intel·ligència (CNI) en substitució d'Alberto Saiz Cortés.

## Referències

* 1 2 3 «Secretario de Estado Director del CNI General de Ejército (R) Félix Sanz Roldán» (en castellà). CNI.es. Arxivat de l'original el 2019-10-01. [Consulta: 19 juny 2017].
* ↑ González, Miguel. «Chacón elogia la capacidad de mando y diálogo del nuevo jefe del CNI» (en castellà). ElPais.com, 07-07-2009. [Consulta: 19 juny 2017].
* ↑ «Félix Sanz Roldán: «Es una infamia relacionar al CNI con los atentados de Cambrils y Barcelona»». Diari de Tarragona, 26-11-2024. [Consulta: 26 novembre 2024].
* 1 2 «Félix Sanz Roldán, nuevo Jefe del Estado Mayor de la Defensa» (en castellà). ElMundo.es, 25-06-2004. [Consulta: 19 juny 2017].
* ↑ «El nou director del CNI es va mostrar preocupat per la unitat d'Espanya quan es va aprovar l'estatut al parlament». Vilaweb.cat, 02-07-2009. Arxivat de l'original el 2009-07-04. [Consulta: 2 juliol 2009].
# Pedro Tenorio

Pedro Tenorio (Talavera de la Reina, 1328 - Toledo, 18 de maig de 1399) fou un religiós i arquebisbe espanyol. Procedía d'una família gallega instal·lada a Toledo i amb forts interessos econòmics a la zona de Talavera. Inicià la seva carrera eclesiàstica com ardiaca a Toro, obtenint més tard una canongía a Zamora que li reportà estabilitat.
Es va mantenir al costat dels Trastàmara durant la Guerra Civil castellana, fet que el portà a l'exili a França i Itàlia. Aprofità aquest tempts per ampliar la seva formació, arribant a donar classes de dret canònic a Roma.
Retornà a Castella al temps de la instauració del Papat a Avinyó, participant en la batalla de Najera on el seu germà perdé la vida i ell fou capturat. Alliberat set mesos més tard, el 1371 fou nomenat bisbe i enviat a la diòcesi de Coimbra. A les lluites a la cort castellana i en contra de la idea d'Enric II de Castella, el Papa Gregori XI el nomenà arquebisbe de Toledo.
Els primers anys inicià una àmplia reforma dels tribunals eclesiàstics, fins que Joan I de Castella l'integrà en el Consell Reial i adquirí gran notorietat política. A partir d'aquest instant, elaborà una gran reforma monàstica, participà en la guerra que sostenia Castella amb Portugal i fou clau en la posició de Castella dins de la cisma d'Occident.
La crisi que sofrí el regne amb la mort de Joan I el convertiren en peça clau per l'arribada d'Enric III, encara que com a membre del Consell de Regència arribà a sofrir presó a la conspiració de varis religiosos i nobles per facilitar la invasió de Portugal. El 1393, alliberat, torna a prendre un paper protagonista a la Cort, encar que la mort li sobrevindria sis anys més tard.
La seva tasca a l'arxidiòcesi de Toledo i, en general, a la ciutat, es va notar en la seva gran capacitat constructora que afectà a la Catedral de Santa Maria de Toledo i al denominat Pont de l'Arquebisbat.

## Galeria d'imatges

* Torrassa de Tenorio, al Palau Arquebisbal de Alcalá de Henares (Madrid).
* Escut de Pedro Tenorio com a arquebisbe de Toledo.

## Referències

* 1 2 3 4 5 6 Ramón Gonzálvez Ruiz. «Pedro Tenorio» (en castellà). Real Academia de la Historia. [Consulta: 22 agost 2021].

## Bibliografia

* Pérez de Guzmán, Fernán. Generaciones y semblanzas, edit. Espasa-Calpe. Madrid, 1979.
* Suárez Fernández, Luis. Estudios sobre el régimen monárquico de Enrique III de Castilla. Madrid, CSIC, 1953.
# Diego González Rivas

Diego González Rivas (la Corunya, 1974) és un reconegut cirurgià toràcic, especialitzat en tècniques quirúrgiques innovadores en el tractament del càncer de pulmó i malalties toràciques. És conegut per la seua contribució a la cirurgia mínimament invasiva, així com per la seua tasca en la formació de nous professionals en el camp de la cirurgia toràcica.

## Referències

* ↑ «El cirurgià toràcic més reconegut del món ens ha ensenyat la seva tècnica innovadora per al càncer de pulmó». Hospital Universitari Vall d'Hebron - Institut Català de la Salut. [Consulta: 18 setembre 2024].
* ↑ «Bellvitge fa una operació de primera costella pionera al món». Betevé, 07-12-2021. [Consulta: 18 setembre 2024].
* ↑ Vullanueva, Carlos; Frutos, María G. «Diego González Rivas, el médico que operó a Broncano: así es el héroe invitado hoy a 'La Revuelta'» (en castellà). Corporación de Radio y Televisión Española, 18-09-2024. [Consulta: 18 setembre 2024].
# Netrunner

Netrunner és un joc de cartes col·leccionables descatalogat dissenyat per Richard Garfield, el creador de Magic: The Gathering. Va ser publicat per Wizards of the Coast i presentat l'abril de 1996.El joc tenia lloc a l'escenari del joc de rol (RPG) Cyberpunk 2020, però també es va basar en el gènere ciberpunk més ampli. El 2012, Fantasy Flight Games va llançar Android: Netrunner, un nou joc de cartes basat en Netrunner, sota llicència de Wizards of the Coast .
L'any 2018, Fantasy Flight Games va anunciar que concloïa la seva col·laboració amb Wizards of the Coast per llicenciar el desenvolupament del joc. A partir del 22 d'octubre de 2018, Fantasy Flight ja no ven productes Netrunner.

## Referències

* ↑ Miller, John Jackson. Scrye Collectible Card Game Checklist & Price Guide, Second Edition, 2003, p. 411–414.
* ↑ «Jacking Out». [Consulta: 8 juny 2018].
# Carlota de Prússia (tsarina de Rússia)

Carlota de Prússia, tsarina de Rússia (Potsdam 1798 - Sant Petersburg 1860). Fou, amb el nom d'Alexandra Fiódorovna, tsarina de Rússia pel fet de ser esposa del tsar Nicolau I de Rússia.
Nascuda a Potsdam era la quarta filla del rei Frederic Guillem III de Prússia i de la princesa Lluïsa de Mecklenburg-Strelitz. Per part de pare era neta del rei Frederic Guillem II de Prússia i de la princesa Frederica Lluïsa de Hessen-Darmstadt, i, per part de mare era neta del príncep Carles II de Mecklenburg-Strelitz i de la princesa Frederica de Hessen-Darmstadt. El seu tiet avi era el rei Frederic II de Prússia.
L'any 1817 es casà amb el seu segon cosí, i posterior, el tsar Nicolau I de Rússia, fill del tsar Pau I de Rússia i de la princesa Sofia de Württemberg. La parella tingué set fills:
La tsarina Alexandra F'dorovna passà a la història per no introduir-se mai en política i per ésser una esposa afectuosa i fidel al seu espòs.
# Miguel Tellado

Miguel Ángel Tellado Filgueira (Ferrol, 21 de febrer de 1974) és un polític espanyol, portaveu del Grup Parlamentari Popular al Congrés dels Diputats. Anteriorment va ser el vicesecretari general d'Organització del PP i el secretari general del PPdeG des del 2016 fins al 2022. Actualment també és portaveu a la Comissió d'Indústria, Energia, Comerç i Turisme.

## Trajectòria

Llicenciat en Ciències Polítiques i Socials per la Universitat de Santiago de Compostel·la, des del 1997 va treballar com a periodista a diversos mitjans de comunicació de la comarca de Ferrol. Durant la seva etapa universitària va participar al Movement Estudantil Universitari, una escissió dels Comitès Oberts de Facultade impulsada per alguns militants del BNG.
Va ser cap de premsa de l'Ajuntament de Ferrol (2003-2007), cap de premsa del Grup Popular a la Diputació de la Corunya (2007-2009), cap de Gabinet de la Conselleria de Treball i Benestar (2009-2011). Va entrar al Parlament de Galícia el 2012 i, posteriorment va ser secretari general del PPdeG.
A les Eleccions al Parlament de Galícia del 2012 va ocupar el número quatre de la candidatura del PP per la província de La Corunya. En la seva condició de diputat autonòmic, a la IX Lexislatura del Parlament de Galícia fou portaveu del PPdeG en temes d'ocupació. Va ser secretari de la Comissió 3a d'Economia i Pressuposts i vocal de les Comissió 5a de Sanitat, Política Social i Ocupació i de la Comissió 6a d'Economia i Indústria. En aquesta Comissió es va encarregar dels assumptes relacionats amb la comarca de Ferrol, i especialment pel que fa al sector naval.
El 16 de setembre de 2014 el Comitè Executiu del PPdeG el va designar portaveu del partit, càrrec en què va succeir Paula Prado del Río.
El maig del 2016, en el marc del XVI Congrés del PPdeG, Alberto Núñez Feijóo el va proposar per convertir-se en secretari general de la formació, succeint Alfonso Rueda Valenzuela com a número dos de la formació.
Després de les eleccions al Parlament de Galícia del 2016 va ser reelegit diputat autonòmic. Al Grup Parlamentari Popular de la Cambra gallega ocupa el càrrec de viceportaveu. A més, és portaveu del PPdeG a la Comissió 6a d'Indústria, Energia, Comerç i Turisme i portaveu del Grup a l'àrea d'Indústria i Ocupació.
El febrer del 2017 va entrar a formar part del Comitè Executiu Nacional del Partit Popular. El 3 d'abril del 2022 es va convertir en el Vicesecretari d'Organització del Partit Popular.
El 2023 esdevingué Diputat al Congrés del Diputats, i el novembre del mateix any esdevingué portaveu del PP a la cambra.

## Referències

* ↑ Jabois, Manuel. «Miguel Tellado, látigo y escudo» (en castellà), 13-10-2024. [Consulta: 16 octubre 2024].
# Millidgella

Millidgella trisetosa és una espècie d'aranya araneomorfa de la subfamília Erigoninae, dins de la família Linyphiidae. És l'únic membre del gènere monotípic Millidgella.
És un endemisme de Xile i l'Argentina.
Fou descrit per primera vegada per C. F. Kammerer l'any 2006,

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Gloor, Daniel; Nentwig, Wolfgang; Blick, Theo; Kropf, Christian «Gen. Millidgella Kammerer, 2006». . Natural History Museum Bern, 2019. DOI: 10.24436/2 [Consulta: 16 juny 2019].
* ↑ Kammerer, C. F. «Notes on some preoccupied names in Arthropoda». Acta Zootaxonomica Sinica, vol. 31, 2006, pàg. 269–271.

## Enllaços externs

* a ION (anglès)
* Nomenclator Zoologicus (anglès)
# Ronda de Dalt

La B-20 o Ronda de Dalt és una via ràpida que recorre la part alta de l'àrea metropolitana de Barcelona per la part de la muntanya. És administrada per l'AMB.

## Història

La Ronda Litoral i la Ronda de Dalt desenvolupen la idea plantejada amb el primer cinturó de ronda (1969) de circumval·lar completament la ciutat per reduir la pressió del trànsit a l'interior de la ciutat.

## Recorregut

Té 3 carrils per cada sentit en tot el seu recorregut.

## Llista de sortides

Les sortides de l'anell viari que formen la Ronda de Dalt i la Ronda Litoral estan numerades començant pel número 1 al Nus de la Trinitat, segueixen la Ronda de Dalt sentit Llobregat i comencen amb el número 16 a la Ronda Litoral.
* Trinitat: C-17 Puigcerdà, N-150 Sabadell, Sant Andreu, Av. Meridiana
* Roquetes: Verdum, Via Júlia
* Guineueta: Canyelles, Passeig de Valldaura
* Horta: Túnel de la Rovira, Recinte Mundet
* Vall d'Hebron: Montbau, Ctra. de l'Arrabassada, Av. Vallcarca, Ciutat Sanitària
* Vallcarca: Balmes, Pg. St. Gervasi
* Sant Gervasi: Bonanova, Via Augusta
* Túnels de Vallvidrera: Sant Cugat, C-16 Manresa
* Sarrià: Can Caralleu
* Pedralbes: Carretera d'Esplugues, Av. Pearson, Sant Joan de Déu, UPC Nord UB
* Avinguda Diagonal: Les Corts, Zona Universitària, UPC, UB
* Esplugues de Llobregat: Sant Just Desvern, Pubilla Cases, Carretera de Collblanc, Can Clota
* Av Electricitat: La Plana, Can Vidalet, Can Serra
* Cornellà: L'Hospitalet, Av. Josep Tarradellas, St. Ildefons
* L'Hospitalet: Cornellà, Avda. Carrilet, Zones Industrials, Centre Comercial
* A: Tarragona, Lleida, Girona/B: Barcelona, Gran Via, Fira, Ronda Litoral

## Vegeu també

* Hodonímia de Barcelona
* Història de Barcelona
* Urbanisme de Barcelona

## Referències

* ↑ «Competències». [Consulta: 21 abril 2020].
* ↑ «Arquitectura i urbanisme contemporanis». Web. Generalitat de Catalunya, 2012. [Consulta: juliol 2013].
# MFK Ružomberok

El MFK Ružomberok, és un equip de futbol de la ciutat de Ružomberok, a Eslovàquia. Actualment milita a la Corgoň Liga, primera divisió del futbol en aquest país.

## Uniforme

* Uniforme titular: Samarreta roja, pantaló i mitjons negres.
* Uniforme alternatiu: Samarreta, pantaló i mitjons blancs.

## Història

Es va fundar el 1906, amb els colors blanc, roig i groc, basats en els colors de la ciutat, però el 2005, l'esponsor de l'equip va afegir el traonja i negre actuals.
* 1906 - Fundat com ŠK Ružomberok
* 1948 - Fusió amb SBZ Ruzomberok i Sokola SBZ Ružomberok
* 1953 - Canvi de nom a DSO Iskra Ružomberok
* 1955 - Es desfà la fusió i es canvia el nom a Iskra Ružomberok
* 1957 - Canvi de nom a TJ BZVIL Ružomberok
* 1989 - Canvi de nom a TJ BZ Ružomberok
* 1992 - Canvi de nom a ŠK Texicom Ružomberok
* 1995 - Canvi de nom a MŠK Ružomberok
* 1996 - Canvi de nom a MŠK SCP Ružomberok
* 2001 - Debut en competicions europees, Copa de la UEFA 2001-02
* 2003 - Canvi de nom a MFK Ružomberok
* 2006 - Guanya la Lliga i la Copa eslovaca, els seus únics trofeus.
* 2006 - Debut en Lliga de Campions. Supera al Djurgardens suec a 1a Ronda i cau a la següent davant del CSKA Moscou.

## Palmarès
### Tornejos nacionals

* Corgoň Liga (1): 2006
* Copa d'Eslovàquia (1): 2006

### Tornejos internacionals

* Encara no n'ha guanyat cap

## Enllaços externs

* Lloc Web oficial
# Joan Coll Crespí

Joan Coll Crespí (Palma, 1789 -?) va ser un jutge, militar i polític mallorquí. Va néixer dins una família de tradició militar i jurista. Coll va llicenciar-se en dret civil i dret canònic a la Universitat Literària de Mallorca, posteriorment va exercir la carrera judicial com el seu pare i els seus germans. Políticament es decantava clarament pel pensament liberal i arribà a encapçalar una de les columnes que varen sufocar l'alçament absolutista de Campos durant el Trienni Liberal. El retorn al govern absolut de Ferran VII portà al seu empresonament al Castell de Bellver amb altres correligionaris. La pujada al tron d'Isabel II i la consolidació del règim liberal va fer que Joan Coll exercís de magistrat a Ciutadella, Manacor i Reus. També formà part de l'Audiència Provincial de València. Coll va ser durant l'any 1856 batle de Palma.
| Precedit per: Joan Bagur | Batle de Palma 1856 | Succeït per: Guillem Montis |